MLDataScientist/Wikipedia-uzbek-2024-05-01 huggingface dataset:
Gabriel Torres

Gabriel Arturo Torres Tejada (; 1988-yil 30-oktyabrda Panamada tugʻilgan) — panamalik futbolchi, „UNAM Pumas“ futbol klubida va Panama terma jamoasida hujumchi sifatida oʻynaydi. 2018-yilgi jahon chempionati ishtirokchisi.

Klublardagi faoliyati 
Gabriel Torres oʻz faoliyatini „Chepo“ futbol klubida boshlagan, u klub bilan debyut mavsumida Rommel Fernandes kubogini qoʻlga kiritgan va 18 ta gol bilan turnirning eng yaxshi toʻpurariga aylangan. 2005-yilda u „San Francisco“ futbol klubiga ijaraga oʻtgan va u yerda Panama chempionligini qoʻlga kiritgan. 2007-yilda Gabriel Torres Ispaniyaning „Valencia“ va Angliyaning „Manchester United“ futbol klublarini koʻrgani borgan. Oʻsha yili u Kolumbiyaning „La Equidad“ futbol klubiga oʻtgan va u bilan Kolumbiya kubogini qoʻlga kiritgan. „Chepo“ futbol klubiga qaytgandan soʻng Gabriel Torres yana ikki marta „Atlético Huila“ futbol klubiga va „Cali“ futbol klubidan „América“ futbol klubiga ijaraga berilgan.

2011-yilda Gabriel Torres Venesuelaning „Zamora“ futbol klubiga oʻtgan. 14-avgust kuni „Tucanes“ futbol klubiga qarshi bahsda u Venesuela premyer ligasida debyut qilgan.

2016-yil boshida Gabriel Torres „Zamora“ futbol klubiga qaytgan va chempionatning eng yaxshi toʻpurari boʻlgan.

Xalqaro faoliyati 
2005-yil 8-oktyabrda Gabriel Torres Panama terma jamoasi safida Trinidad va Tobagoga qarshi 2006-yilgi Jahon chempionati saralash oʻyinida debyut qilgan. 2006-yil 6-sentyabrda Gvatemalaga qarshi oʻrtoqlik oʻyinida u terma jamoadagi birinchi golini kiritgan. 2011-yilda Gabriel Torres CONCACAF otin kubogida ishtirok etgan. Turnirda u ikki marta AQSh jamoasiga qarshi oʻynagan.

2013-yilda Gabriel Torres ikkinchi marta CONCACAF oltin kubogida ishtirok etgan. Turnirda Gabriel Torres terma jamoaning finalga chiqishiga yordam bergan va Meksika, Martinik va Kuba jamoalari darvozasiga 5 ta gol urib, turnirning eng yaxshi toʻpurari boʻlgan.

2015-yilda Gabriel Torres CONCACAF oltin kubogining bronza medali sohibiga aylangan. Turnirda Gabriel Torres Gonduras va Trinidad va Tobago terma jamoalariga qarshi oʻyinlarda maydonga tushgan.

2016-yilda Gabriel Torres AQShda boʻlib oʻtadigan Amerika kubogi uchun milliy terma jamoaning daʼvogariga nomzod boʻlgan edi. Turnirda u Chili va Boliviya jamoalariga qarshi oʻyinlarda maydonga tushgan.

2017-yilda Gabriel Torres CONCACAF oltin kubogida toʻrtinchi bor ishtirok etgan. Turnirda u AQSh, Martinika, Nikaragua va Kosta-Rika jamoalariga qarshi oʻyinlarda ishtirok etgan. Nikaragualiklar va martiniklarga qarshi kechgan bahsda Gabriel Torres gol urgan.

2018-yilda Gabriel Torres Rossiyada boʻlib oʻtgan jahon chempionatida ishtirok etgan. Turnirda u Belgiya va Tunis jamoalariga qarshi oʻyinlarda maydonga tushgan.

2019-yilda Gabriel Torres CONCACAF oltin kubogi uchun Panama terma jamoasiga kiritilgan. Guruh bosqichidagi ikkinchi oʻyinda Gayana terma jamoasiga qarshi oʻyinda u 86-daqiqada gol urgan va jamoa 4:2 hisobida gʻalaba qozongan.

Statistika

Manbalar 

Panamalik futbolchilar
Yashayotgan insonlar
1988-yilda tugʻilganlar
31-oktabrda tugʻilganlar
Maksim Nekrasov

Maksim Aleksandrovich Nekrasov (; 2000-yil 27-sentyabrda tugʻilgan) — Rossiya vakili sifatida muz ustida raqs musobaqalarida qatnashgan sobiq muz raqqosi. Konkida uchish boʻyicha sobiq sherigi Arina Ushakova bilan birga 2018-yilgi Oʻsmirlar oʻrtasidagi Jahon chempionatining bronza medali sohibi va 2018 — 2019-yilgi Oʻsmirlar oʻrtasidagi Gran-pri finali kumush medali sovrindori boʻlgan. Shuningdek, Nekrasov Xalqaro konkida uchish ittifoqi tomonidan oʻtkazilgan Oʻsmirlar oʻrtasidagi Gran-pri seriyasida oltita medalni qoʻlga kiritgan, jumladan 2017-yilda Italiyada, 2018-yilda Litvada va 201- yilda Armanistonda boʻlib oʻtgan bosqichlarning barchasida oltin medallar bilan taqdirlangan.

Shaxsiy hayoti 
Maksim Aleksandrovich Nekrasov 2000-yil 27-sentyabrda Rossiyaning Odintsovo shahrida tugʻilgan.

Faoliyati 
Nekrasov 2004-yilda konkida uchishni oʻrgana boshlagan. U 2010-yilgacha yakka holda konkida uchuvchi sifatida mashq qilgan; keyin muz ustida raqs sport turiga oʻtgan.

2016 — 2017-yilgi mavsum 
Ushakova / Nekrasov juftligi 2016 — 2017-yilgi mavsumdaalqaro konkida uchish ittifoqi tomonidan oʻtkazilgan Osmirlar oʻrtasidagi Gran-pri (JGP) musobaqasida qatnashish uchun tanlanib olindi. Juftlik avgust oyi oxirida Chexiyaning Ostrava va oktabr oyida Germaniyaning Drezden shahrida boʻlib oʻtgan bellashuvlarda bronza medallarini qo‘lga kiritgan.

2016-yil noyabr oyida juftlik 2016 Ice Star musobaqasida kumush medalni qoʻlga kiritgan. Juftlik 2017-yilgi Oʻsmirlar oʻrtasidagi Rossiya chempionatida yettinchi oʻrinni egallagan.

2017 — 2018-yilgi mavsum 
2017-yilgi JGP seriyasida qatnashgan Ushakova / Nekrasov juftligi avgust oyida Belarusiyaning Minsk shahrida boʻlib oʻtgan bosqichda bronza medalini qoʻlga kiritgan. Ular oktabr oyida Italiyaning Egna shahrida boʻlib oʻtgan musobaqada oʻzlarining ilk oltin medalini qoʻlga kiritib, kumush medal sohiblari, jamoadoshlari Polishchuk / Vaxnov juftligini ikki ochkoga ortda qoldirganlar. Ushbu natijalar bilan Ushakova / Nekrasov juftligi 2017 — 2018 JGP finaliga yoʻllanma olgan va u yerda beshinchi oʻrinni egallagan.

2018-yil yanvar oyida Ushakova / Nekrasov juftligi 2018-yilgi Oʻsmirlar oʻrtasidagi Rossiya chempionatida ishtirok etib, bronza medalini qoʻlga kiritgan. Mart oyida juftlik Bolgariyaning Sofiya shahrida boʻlib oʻtgan 2018-yilgi Oʻsmirlar oʻrtasidagi Jahon chempionatida ham bronza medali sohibi boʻlgan.

Dasturlari 
(Ushankova bilan)

Natijalari 
JGP: Oʻsmirlar oʻrtasidagi Gran-pri

Ushankova bilan

Manbalar 

Yashayotgan insonlar
Kitob al Kanuz

Kitob al Kanuz  "Yashirin marvaridlar kitobi" deb ataladi. XV asrga oid o'rta asr arab qo'lyozmasi bo'lib, Zerzura hududidagi ovchisining qo'llanmasi edi..  Qo'lyozmaning aniq sanasi noma'lum, ammo u birinchi marta 15asrda paydo bo'lganligi aniq.

Tarkib 
"Kitob al Kanuz"  ertaklar to'plami bo'lib, Misr hududidagi  to'rt yuzdan ortiq hazinalarni o'z ichiga oladi. Bu xazinalarni qo'riqlaydigan yovuz ruhlarni sehrlarni batafsil bayon qiladi.  Yo‘lboshchi xazina izlovchiga darvoza ustidagi devorga o‘yilgan qushning og‘zidan shahar kalitini olib, qulfini ochishni, qirol va malikaning boyliklarini ularga yaqinlashmasdan olib ketishni buyuradi. 

Qohira shahrida nashr etiladigan ingliz gazetasida Egyptian Gazette 1904 yilda Giza Sfenksi bilan bog'liq qo'lyozma hazinalarini tarjima qilindii. Bularning  noto'g'ri yozib, uning o'rniga "Kitob al Kanur" deb atashgan. Ularning taʼkidlashicha, qoʻlyozma Magʻrobiy xazina izlovchilar orasida juda qadrlanadi, faqat bir nechta nusxalar mavjud va kamida bir necha asrlar mavjud. Tarjima quyidagicha bo'ldi:

"Sfenksga yuzlaning va uning yuzini janubi-sharqda o'lchang, o'n ikki tirsak, ya'ni har biri eng katta tirsakdan bir  bo'lib yarim tirsak  hisoblanadi. U yerda qidirib topishingiz mumkin ya'ni,  ikki mastabani va ularning atrofida sochilgan toshlarni. Ikki mastabaning orasiga odam bo'yicha qazib ko'rsangiz, tovoq (? bayroq tosh) topasiz. Quduqni qumdan tozalang va uni ko'taring va Buyuk Piramidaning eshigi hisoblangan katta ochiqlik tomon  o'ting. Eshikning ostonasidan o'tib, o'ng va chap tomondagi quduqlardan ehtiyot bo'ling, ular yopiq quduqlardir. To'g'ridan-to'g'ri o'ting va quduqlarga e'tibor bermang, shunda siz devorning ko'kragida (oldida) katta toshni (? burilish) topasiz. Uni oching va o'tib keting, shunda siz o'ngda va chapda ko'plab hujayralarni ko'rasiz va sizning yuzingizda Misrning sobiq shohlarining (buyuk) shohi va u bilan birga shohlar va uning o'g'li bilan birga katta bir hujayra bor. Ularning oltin va kumush bilan bezatilgan shoh liboslari va ularning xazinalarini, zumradlarini, marvaridlarini va oltin va kumushdan yasalgan bezaklarini ko'rasiz uchratasiz . " 

“Kitob al Kanuz” qo'lyozmasini Qirollik Geografik Jamiyatining a'zosi EA Jonson Pasha 1930 yilda bu qo'lyozma "ko'p yillar davomida" uningb qo'lida  bo'lganini va bu qo'lyozmani 1905 yilda antik asarlar bo'limiga qarzga berganligini da'vo qildi.  Vengriyalik Lászlo Almasi bu qo'lyozmani o'qib chiqdi va uning Zerzura ertakigini yoqtirdi.Bu uning britaniyalik tadqiqotchilarga 1930-yillarda Zerzura vohasi uchun Sahara cho'liga ekspeditsiya qilishda yordam berishga ilhomlantirdi.

Manbalar 

Arab liboslari
Arab madaniyati
Pyer Kornel

PYER KORNEL (1606-1684)—Fransuz adabiyotining mashhur dramaturgi Ruan shahrida tugʻiladi.

Ijod yoʻli 

Dastlabki ijodini komediyadan boshlaydi. Uning „Melita“ (1629) komediyasi dovruq qozonadi. Soʻng „Klitandr“. „Sud hay’ati“, „Qirollik maydoni“ (1631-1636) dramalari birin-ketin yoziladi. Kornel oʻzining „Sid“ tragediyasi bilan mashhur boʻladi. Tragediya ispan qahramonlik eposining yorqin namunasi boʻlgan „Sid haqida qoʻshiq“ asari taʼsirida yozilgan. „Sid“ nihoyatda mahorat bilan yozilgan boʻlsa-da, dramaturgning Parijdagi muxoliflari uni obroʻsizlantirish maqsadida „koʻchirmachi“ deb haqorat qiladilar, shaʼnini yerga urishga urinadilar. Bundan qattiq taʼsirlangan Kornel oʻz ona shahri Ruanga ketib qoladi. Ancha vaqt ijod bilan shugʻullanmay, soʻngra „Goratsiy“, „Sinni“, „Edit“ (1659) tragediyalarini yaratadi. 1667-yilda yana Parijga qaytib kelib, mashhur dramaturg Rassin bilan uchrashadi. Bu yerda „Pompey“, „Atill“, „Heraklius“ tarixiy tragediyalarini yaratib, tomoshabinlar olqishiga sazovor boʻlib, mashhur dramaturg sifatida taniladi. Tragediyada ham Radrigo Dias obrazi berilgan boʻlib, Sid uning laqabi, „Janob“ degan maʼnoni anglatadi. Kornel tarixiy tragediyalar yaratishda davom etadi. Har qancha tuhmat va malomat toshlari yogʻilmasin, tarixdagi qahramonlarni, afsonaviy syujetlami qalamga olaveradi. Muarrix Tit Liviyning tarixiy kitoblariga asoslanib „Goratsiy“ (1639), Oktavian Avgust bilan bogʻliq voqealarga tayanib „Vina yoki Avgust marhamati“ (1639) asarini yozadi. Kornel Evripidning „Medeya“ tragediyasi va Seneka ijodi durdonalaridan ilhomlanib „Medeya“ (1635) asarini yozgan edi. Kornel tarixni qayta tiriltirgan, xalq qahramonlariga qaytadan hayot baxsh etgan ulug‘ dramaturgdir. Kornelning boshqa tragediyanavislardan farqli tomoni ham shunda. Kornel „Qallob“ (1643) asari orqali o‘z mahoratini komediya janrida ham sinab koʻradi. Adib oʻz komediyasini yaratish chogʻida yana oʻsha anʼanani davom ettirib, Alarkoning „Shubhali haqiqat“ komediyasiga bir qadar oʻxshash voqeani tanlaydi va buni oʻzi ham tan olib, ulugʻ komediya ustasi ijodidan bahra olganligini taʼkidlaydi.

Manba
Kazamaura (Aomori)

Yaponiyaning Aomori prefekturasida joylashgan qishloqdir. 31-mart, 2020-yil holatiga koʻra, qishloqda 1833 nafar aholi istiqomat qiladi, aholi zichligi 914 ta xonadonda har kvadrat kilometrga 28 kishidan toʻgʻri keladi. Qishloqning umumiy maydoni 69,55 kvadrat kilometrni (26,85 mi²) tashkil etadi.

Geografiyasi 
Xonsyu orolidagi eng shimoliy qishloq, Kazamaura Shimokita yarim orolining shimoli-gʻarbiy sohilida joylashgan. Xokkaydo orolidan Sugaru boʻgʻozi orqali ajratilgan. Qishloqning koʻp qismi Osoreyama togʻ tizmasining bir qismi boʻlib, unchalik katta boʻlmagan tekisliklarga ega. Qishloq boʻylab Ikokuma daryosi oqib oʻtadi. Qishloqning umumiy maydonining taxminan 96% oʻrmonlar bilan qoplangan. Qishloqning katta qismi Shimokita Xanto kvazi-milliy bogʻi chegaralarida joylashgan.

Qoʻshni munitsipalitetlar 
Aomori prefekturasi

 Mutsu
 Ōma

Iqlimi 
Qishloq sovuq okean iqlimiga ega boʻlib, yozi salqin qisqa va qishi kuchli qor yogʻishi va kuchli shamollar bilan ajralib turadi. Kazamaurada oʻrtacha yillik harorat 8,7 °C, yillik oʻrtacha yogʻin miqdori 1259 mm, sentyabr oyi esa eng nam oy hisoblanadi. Avgust oyida eng yuqori harorat 21,5 °C atrofida, eng pasti esa yanvarda, −2,9 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Kazamaura aholisi soʻnggi 60 yil ichida kamaydi va hozir bir asr avvalgining yarmiga teng.

Tarixi 
Kazamaura 1889-yil 1-aprelda uchta ,  va  qishloqlarining birlashishi orqali zamonaviy munitsipalitetlar tizimining tashkil etilishi bilan tashkil etilgan.

Hukumat 
Kazamaura toʻgʻridan-toʻgʻri saylanadigan mer va sakkiz aʼzodan iborat bir palatali qishloq kengashiga ega boʻlgan mer-kengash boshqaruv shakliga ega. Sai Shimokita okrugining bir qismi boʻlib, Mutsu shahri bilan birgalikda Aomori prefekturasi assambleyasiga uchta aʼzoni qoʻshadi. Milliy siyosat nuqtai nazaridan, shahar Yaponiya Diet quyi palatasining Aomori 1-okrugiga kiradi.

Iqtisodiyoti 
Kazamaura iqtisodiyoti oʻrmon xoʻjaligiga va baliq ovlash tijoratiga (xususan, kalmar, dengiz tipratikanlari) asoslangan.

Taʼlim tizimi 
Kazamaurada bitta davlat boshlangʻich maktabi va qishloq hukumati tomonidan boshqariladigan bitta davlat oʻrta maktabi mavjud. Qishloqda oliy maktab yo‘q.

Transport

Temir yoʻllar 

 Qishloqda yoʻlovchi temir yoʻli yoʻq.

Magistral yoʻllar 

 279-milliy yoʻnalish

Mahalliy diqqatga sazovor joylar 

 Shimofuro Onsen — quyosh botgandan keyin Tsugaru boʻgʻozida porlayotgan koʻplab baliq ovlash qayiqlari chiroqlarini koʻrishi bilan mashhur oltingugurtli issiq buloq kurorti .
 Kuwabata Onsen, — issiq buloq kurorti
 Isaribi boʻgʻozi bogʻi
 Squid Center — yangi kalamar yetkazib berish markazi
 Ikokuma daryosi — oʻzining goʻzal barglari va baliq ovlash mavsumi bilan ajralib turadigan tog 'daryosi.

Manbalar

Havolalar 

 Rasmiy sayti 
 
Yaponiyaning qirgʻoqboʻyi aholi punktlari
Aomori prefekturasi
Hyundai Veloster

Hyundai Veloster — bu Hyundai tomonidan 2011-yildan beri ishlab chiqarilgan subkompakt xetchbek avtomobili. Sotish 2011-yil 10-martda Koreya Respublikasida va 2011-yil oxirida AQShda boshlangan. Avtomobil birinchi marta 2011-yil 10-yanvarda Detroytdagi Shimoliy Amerika xalqaro avtosalonida taqdim etilgan. Oʻz segmentida Veloster Hyundai Tiburon oʻrnini egalladi. Mashinaning o‘ziga xosligi shundaki, uning haydovchi tomonida 1 ta, yo‘lovchi tomonida esa 2 ta eshik bor. AQShda narxlar 17 800 dollardan boshlanadi.

Avtomobil 2012-yildan 2016-yilgacha Rossiyada rasman sotilgan.

Birinchi avlod

Tashqi koʻrinish 
2007-yil may oyida Hyundai Veloster nomli yoshlar avtomobilini chiqarmoqchi ekanligini eʼlon qildi, u dizaynga eʼtibor qaratib ishlab chiqariladi. Oʻsha yilning sentyabr oyida kompaniya Frankfurt avtosalonida avtomobilning kontsept-karini taqdim etdi. Yakuniy versiya 2008-yil yanvar oyida namoyish etilishi kutilgan edi, ammo kompaniya loyihani vaqtincha muzlatib qoʻydi va uni faqat 2009-yil iyun oyida yana qayta ishga tushirdi. 2010-yil dekabr oyida kompaniya avtomobilning bir tomonida 1 ta eshik va ikkinchi tomonida 2 ta eshik boʻlishini eʼlon qildi va dvigatellarga oʻzgartirish kiritildi. 2012-yil yanvar oyida avtomobil Detroyt avtosalonida taqdim etildi. 2012-yil avgust oyida kompaniya avtomobilning zaryadlangan versiyasini ham chiqarish niyatida ekanligini eʼlon qildi. Avtomobil Belorussiyada 2013-yilgi Motorshow koʻrgazmasida ham namoyish etildi.

Texnik xususiyatlari 
Veloster 3 ta 1,6 litrli benzinli dvigatellar bilan ishlab chiqariladi, turbo quvvatli Gamma TCi GDi G4FJ kompaniyaning boshqa avtomobillari orasida birinchi oʻrinda turadi. U ikkita versiyada mavjud: 186 va 204 ot kuchi li versiyalari. Vites qutilari 3: 6 pogʻonali mexanik, avtomatik va robotli tuzilishga ega boʻlgan.

Mukofotlar va sharhlar 

 2011-yil sentyabr oyida avtomobil Yevropada „Yil avtomobili“ nominatsiyasiga sazovor boʻldi.
 Oʻsha yilning oktyabr oyida Veloster AQShda „Yil avtomobili“ unvoniga nomzod boʻldi.
 Playboy jurnali oʻsha yilning dekabr oyida mashina haqida maqola yizdi.
 2012-yil noyabr oyida Hyundai Veloster egalariga avtomobilning yoqilgʻi sarfi haqida kam hisobot berganliklari uchun kompensatsiya toʻlagan.
 2014-yil mart oyida Vincentric tahliliy agentligining amerikalik mutaxassislari eng daromadli avtomobillar roʻyxatini tuzdilar. Hyundai Veloster eng daromadli subkompakt avtomobil deb topildi.

Qiziqarli faktlar 
2013-yil iyun oyida Hyundai zombi apokalipsisi yuz bergan taqdirda o‘zini himoya qilish uchun „Zombi omon qolish mashinasi“ avtomobilining versiyasini yaratdi. U San-Diegodagi Comic-Con komiks muxlislari shousida namoyish etildi. Bu avtomobil smartfon oʻyinida ham koʻrsatilgan.

Ikkinchi avlod 

2018-yilgi Shimoliy Amerika xalqaro avtosalonida namoyish qilindi. Sotishning boshlanishi 2019-yilga moʻljallangan edi.

Manbalar

Havolalar 

 Hyundai kompaniyasining Rossiyadagi rasmiy veb-saytida
Hyundai avtomobillari
G'ildirak formulasi 4×2
2010-yil ishlab chiqarilgan avtomobillar
B segmentli avtomobillar
Julio Barroso

Julio Alberto Barroso (; 1985-yil 16-yanvarda Buenos-Ayresda tugʻilgan) — chili futbolchisi, „Everton“ futbol klubi (Viña del Mar) himoyachisi.

Klublardagi faoliyati 

Barroso professional faoliyatini „Argentinos Juniors“ futbol klubida boshlagan. 2003-yilda u Argentina premyer ligasida ilk jamoasi-„Argentinos Juniors“ futbol klubi safida debyut qildi. 2005-yilda Julio Alberto „Boca Juniors“ futbol klubiga oʻtgan, ammo ijara asosida oʻyin amaliyotiga ega boʻlish uchun „Rasing“, „Estudiantes“ va „Lorca“ futbol klublarida oʻynagan. 2008-yil boshida Borrozo „Boca Juniors“ futbol klubiga qaytgan. 2009-yil 12-aprelda sobiq jamoasi „Estudiantes“ futbol klubiga qarshi oʻyinda u asosiy tarkibda debyut qilgan. Oʻsha mavsumda Julio Alberto Argentina chempioni boʻlgan. 2010-yilning yozida Barroso Chilining „Ñublense“ futbol klubiga oʻtgan. 9-sentyabr kuni Viña del Mardanning „Everton“ futbol klubiga qarshi oʻyinda u Chili premyer ligasida debyut qilgan. 30-oktyabr kuni „OʻHiggins“ futbol klubiga qarshi oʻyinda Julio Alberto „Ñublense“ futbol klubi safidagi birinchi golini urgan.

2012-yil boshida Barroso „OʻHiggins“ futbol klubiga koʻchib oʻtgan. 28-yanvar kuni „Deportes Antofagasta“ futbol klubiga qarshi oʻyinda u yangi klubida debyut qilgan. 30-avgust kuni „Universidad de Chili“ futbol klubiga qarshi o‘yinda Julio Alberto „O‘Higgins“ futbol klubi safida ilk golini urgan. 2013-yilda u klubga ligada gʻolib chiqishga yordam bergan.

2014-yil boshida Barroso „Colo-Colo“ futbol klubi bilan shartnoma imzolagan. Transfer summasi 1,1 million yevroni tashkil qilgan. 12-yanvar kuni „Everton“ futbol klubiga qarshi oʻyinda yangi jamoada debyut qilgan. Julio Alberto „Colo-Colo“ futbol klubi tarkibidagi birinchi golini 15-fevral kuni Talkaning „Rangers“ futbol klubiga qarshi oʻyinda kiritgan. Klub bilan u uch marta chempionlikni qoʻlga kiritgan va Chili kubogiga ega chiqqan.

Xalqaro faoliyati 
2005-yilda Argentina yoshlar terma jamoasi tarkibida Barroso Gollandiyada boʻlib oʻtgan yoshlar oʻrtasidagi jahon chempionatida gʻolib chiqqan.

2017-yilning aprel oyida Julio Alberto Barrosa Chili fuqarosi pasportini olgan.

Statistika

Manbalar 

Argentina U20 terma jamoasi futbolchilari
Chililik futbolchilar
Argentinalik futbolchilar
Yashayotgan insonlar
1985-yilda tugʻilganlar
16-yanvarda tugʻilganlar
Dean Henderson

Dean Bradley Henderson (; 1997-yil 12-martda Kambriya, Angliyada tugʻilgan) — ingliz futbolchisi, "Manchester United" va Angliya terma jamoasi darvozaboni. Hozirda u „Nottingem Forest“ da ijara asosida oʻynamoqda.

Klub martaba

Manchester United 
2005-yildan 2011-yilgacha Dean Henderson „Karlayl United“ futbol klubining yoshlar akademiyasida oʻynagan. 2011-yilda 14 yoshli darvozabon Dean „Manchester United“ akademiyasiga qoʻshildi.

2013/14-yilgi mavsumda Henderson Manchester Unitedning 18 yoshgacha boʻlganlar jamoasi aʼzosiga aylandi va darhol Akademiya jamoasining birinchi jamoasidan joy oldi. 2014/15-yilgi mavsumda u akademiya jamoasida 25 ta oʻyin oʻtkazib, mustahkam oʻyin koʻrsatishda davom etdi, biroq jarohat tufayli mavsumning soʻnggi oʻyinlarini oʻtkazib yubordi. Henderson yilning eng yaxshi yosh futbolchisi Jimmi Merfi mukofotiga nomzodlar qatorida edi, shuningdek Aksel Tuanzebe sovrinni qoʻlga kiritgan. 2015-yilning avgustida Henderson oʻzining birinchi professional shartnomasini imzolagan.

2016-yilning 22-fevralida, asosiy jamoa darvozabonlarining bir qator jarohatlaridan so‘ng, Dean Henderson Angliya kubogi doirasida Shrusberi Taunga qarshi o‘yinda birinchi marta birinchi jamoa o‘yini uchun tarkibga kiritildi, ammo maydonga tushmadi.

2018-yilning iyun oyida Dean henderson "Manchester United" bilan shartnomasini ikki yilga uzaytirdi.

Dean „qizil iblislar“ safidagi debyutini 2020-yil 22-sentyabr kuni „Luton Taun“ ga qarshi Futbol Ligasi kubogi oʻyinida oʻtkazdi.

Sheffild United (ijara) 
2018/19-yilgi mavsum boshlanishidan oldin u Chempionship klubi „Sheffild Unitedga“ ijaraga oʻtdi.

Nottingem Forest (ijara) 
2022-yilning 2-iyulida „Nottingem Forest“ ga mavsumiy ijaraga o‘tdi va Henderson Premer-ligaga qaytdi.

Jamoa martaba 
2012-yildan 2014-yilgacha Dean 16 yoshgacha va 17 yoshgacha boʻlgan Angliya terma jamoasida oʻynadi va ular tarkibida jami oltita oʻyin oʻtkazdi. 2017-yilda u 20 yoshgacha boʻlgan oʻsmirlar oʻrtasidagi 2017-yilgi jahon chempionati uchun Angliya U-20 terma jamoasiga kiritilgan. Turnirda Henderson zaxira darvozaboni boʻlgan va Gvineyaga qarshi bitta oʻyin oʻtkazgan. Shuningdek, Dean 20 yoshgacha boʻlgan Angliya terma jamoasi jahon chempionatida gʻolib chiqgan.

Ishlash statistikasi

Yutuqlar 

 Angliya terma jamoasi (20 yoshgacha)

 U20 jahon chempioni: 2017-yil

Shaxsiy yutuqlar 

 Liga 1ning eng yaxshi jamoasi aʼzosi: 2017/18
 Sheffild United yilning eng yaxshi yosh futbolchisi: 2018/19

Manbalar 

Manchester United F.K. oʻyinchilari
Angliya futbolchilari
Yashayotgan insonlar
1997-yilda tugʻilganlar
12-martda tugʻilganlar
Aleksandr Vaxnov

Aleksandr Yevgenyevich Vaxnov (; 1999-yil 16-fevralda tugʻilgan) — Rossiya vakili sifatida muz ustida raqs musobaqalarida qatnashgan sobiq muz raqqosi. Konkida uchish boʻyicha sobiq sherigi Sofya Polishchuk bilan birga 2017-yilgi Oʻsmirlar oʻrtasidagi Gran-pri finalining bronza medali sovrindori va 2017-yili Avstraliyada boʻlib oʻtgan Oʻsmirlar oʻrtasidagi Gran-pri (JGP) musobaqasining chempioni boʻlgan.

Shaxsiy hayoti 
Aleksandr Yevgenyevich Vaxnov 1999-yil 16-fevralda Rossiyaning Kirov tumani, Kirov shahrida tugʻilgan.

Faoliyati

Faoliyatining boshlanishi 
Vaxnov 2003-yilda konkida uchishni oʻrgana boshlagan. U 2009 — 2010-yilgi mavsum oldidan Sofiya Polishchuk bilan juftlik hosil qilgan.

Polishchuk / Vaxnov juftligi 2010 — 2011-yilgi mavsumda xalqaro musobaqalarda qatnasha boshlagan va 2010 NRW Trophy musobaqasida ishtirok etib, yangi konkida uchuvchilar toifasida gʻolib chiqqan. Juftlik 2014 — 2015-yilgi mavsumda oʻzlarining ilk xalqaro musobaqasida, oʻsmirlar toifasida debyut qilgan; 2014-yilgi Ice Star turniri va 2014 NRW Trophy musobaqalarida bronza medalini qoʻlga kiritgan.

2015 — 2016-yilgi mavsum 
Polishchuk / Vaxnov juftligi 2015 — 2016-yilgi mavsumda Oʻsmirlar oʻrtasidagi Gran-pri (JGP) turnirida ishtirok etishi uchun tanlab olindi. Juftlik sentyabr oyi boshida AQShning Colorado Springs shahrida boʻlib oʻtgan JGP musobaqasida bronza medalini qoʻlga kiritgandan uch hafta oʻtgach, Polshaning Torun shahrida boʻlib oʻtgan Gran-pri bosqchida beshinchi oʻrindan joy olgan.

Juftlik 2016-yilgi Oʻsmirlar oʻrtasidagi Rossiya chempionatida oltinchi oʻrinni egallagan.

2016 — 2017-yilgi mavsum 
Polishchuk / Vaxnov juftligi avgust oyida Fransiyaning Saint-Gervais-les-Bains shahrida boʻlib oʻtgan 2016-yilgi JGP seriyasida ishtirok etib, bronza, keyin esa sentyabrda Sloveniyaning Lyublyana shahrida oʻtkazilgan huddi shu turnirda kumush medalni qo‘lga kiritgan. Juftlik 2017-yilgi Oʻsmirlar oʻrtasidagi Rossiya chempionatida qatnashib, toʻrtinchi oʻrinni egallagan.

2022 — 2023-yilgi mavsum 
May oyida Vaxnov amerikalik Isabella Flores bilan juftlik hosil qilgani eʼlon qilingan.

Dasturlari

Polishchuk bilan

Natijalari 
JGP: Oʻsmirlar oʻrtasidagi Gran-pri

Polishchuk bilan

Manbalar 

Yashayotgan insonlar
1999-yilda tugʻilganlar